8.pielikums

Dienvidkurzemes novada pašvaldības

--.--.2025. saistošajiem noteikumiem Nr. 2025/--

**LĪGUMS Nr. \_\_\_\_\_\_\_\_\_\_\_ (forma)**

par pašvaldības līdzfinansējumu uzņēmējdarbības veicināšanai novadā

*Līguma parakstīšanas datums ir pēdējā pievienotā*

*droša elektroniskā paraksta laika zīmoga datums*

*VAI*

*datums*

**Dienvidkurzemes novada pašvaldība,** reģistrācijas Nr. 90000058625, juridiskā adrese: Lielā iela 54, Grobiņa, Dienvidkurzemes novads, LV-3430 (turpmāk – ***Finansētājs***), kuras vārdā uz Pašvaldību likumu un Dienvidkurzemes novada pašvaldības Nolikuma pamata rīkojas tās amats vārds uzvārds, no vienas puses, un

**Nosaukums vai vārds uzvārds** reģistrācijas Nr. ..., juridiskā/deklarētā adrese: ... (turpmāk - ***Līdzfinansējuma saņēmējs),*** *kuras* vārdā uz … pamata rīkojas tās amats vārds uzvārds no otras puses, abi kopā turpmāk – Puses, bet katrs atsevišķi – Puse,

pamatojoties uz Dienvidkurzemes novada pašvaldības --.--.2025. saistošajiem noteikumiem Nr. 2025/-- “Dienvidkurzemes novada pašvaldības līdzfinansējuma konkurss uzņēmējdarbības veicināšanai” (turpmāk – Saistošie noteikumi) un līdzfinansējuma konkursa komisijas datums lēmumu (turpmāk - Lēmums), noslēdz šāda satura līgumu (turpmāk– Līgums):

**1. Līguma priekšmets**

* 1. ***Finansētājs,*** pamatojoties uz Lēmumu, piešķir **Līdzfinansējumu -------- EUR** (*summa vārdiem euro un summa cipariem centi*) apmērā (turpmāk – Līdzfinansējuma summa) ***Līdzfinansējuma saņēmējam*** projekta **“nosaukums”**, (turpmāk – Projekts) realizācijai un ***Līdzfinansējuma saņēmējs*** apņemas veikt visas nepieciešamās darbības Projekta realizēšanai atbilstoši Saistošajiem noteikumiem un pamatojoties uz ***Līdzfinansējuma saņēmēja*** projekta pieteikumu (1. pielikums)*,* Projekta tāmi (2*. pielikums),* apliecinājumu *(3. pielikums)* un citiem pielikumiem atkarībā no Projekta specifikas.

**2. Līdzfinansējuma summa un norēķinu kārtība**

* 1. Līguma 1.1.punktā norādītā Līdzfinansējuma summa tiek sadalīta divās daļās:
     1. avansa maksājums, kuru izmaksā saskaņā ar Līguma 2.2.punkta nosacījumiem;
     2. gala maksājums, kuru izmaksā saskaņā ar Līguma 2.3.punkta nosacījumiem.
  2. ***Finansētājs*** pārskaita avansa maksājumu **-------- EUR** (*summa vārdiem euro un summa cipariem centi*) apmērā ***Līdzfinansējuma saņēmējam*** 15 (piecpadsmit) darba dienu laikā pēc Līguma abpusējas parakstīšanas dienas un attiecīga rēķina saņemšanas.
  3. Pēc pilnīgas Projekta īstenošanas, ***Finansētājs*** pārskaita atlikušo maksājumu ***Līdzfinansējuma saņēmējam*** 15 (piecpadsmit) darba dienu laikā pēc pārskata apstiprināšanas un attiecīga rēķina saņemšanas.
  4. Līguma 2.2. un 2.3.punktā noteiktos rēķinus ***Līdzfinansējuma saņēmējs*** iesniedz elektroniski, tos sagatavojot atbilstoši spēkā esošajiem Grāmatvedības regulējošajiem normatīvajiem aktiem. Elektroniski sagatavots rēķins ir derīgs bez paraksta un tik uzskatīts par saņemtu nākamajā darba dienā pēc tā nosūtīšanas uz e-pasta adresi: rekini@dkn.lv (vai e-adreses apakšadresi REKINI@90000058625).

**3. Līdzfinansējuma saņēmēja tiesības un pienākumi**

* 1. ***Līdzfinansējuma saņēmējam*** ir pienākums realizēt Projektu profesionāli, kvalitatīvi un atbilstoši Līguma, tā pielikumu un normatīvo aktu prasībām, t.sk. nodrošināt, lai Projekta izpildes laikā netiktu pieļautas patvaļīgas atkāpes no Līguma noteikumiem, Projekta tāmē noteiktās Projekta izpildes kārtības, termiņiem un finanšu izlietojuma, izņemot Līgumā atrunātos gadījumus.
  2. ***Līdzfinansējuma saņēmējs*** uzglabā visus ar atbalstu saistītos datus un dokumentus 10 (desmit) gadus no atbalsta piešķiršanas brīža atbilstoši Eiropas Komisijas regulai Nr. 2023/2831.
  3. Saskaņot un informēt rakstiskā veidā ***Finansētāju*** par jebkurām izmaiņām Projekta izpildes gaitā (īstenošanas termiņi, norises laiks, vieta u.tml.).
  4. Ja ***Finansētājs*** konstatē neatbilstību Projekta un/vai Līguma izpildē un pieprasa sniegt rakstveida paskaidrojumu, tad ***Līdzfinansējuma saņēmējam*** šāds paskaidrojums ir jāsniedz 3 (trīs) darba dienu laikā no tā saņemšanas brīža.
  5. Uzņemas atbildību par ***Līdzfinansējuma saņēmēja*** rīcībā nodotu līdzfinansējumu un tā izlietošanu tikai Projekta īstenošanai, atbilstoši Pušu apstiprinātajai Projekta tāmei (Saistošo noteikumu 3.pielikums). Līdzfinansējuma izlietojuma izmaiņas ir pieļaujamas ne vairāk kā 10% (desmit procentu) apmērā no apstiprinātās Projekta tāmes, nepalielinot piešķirtā Līdzfinansējuma apjomu, un saskaņojot izmaiņas ar ***Finansētāju***.
  6. Pēc ***Finansētāja*** pieprasījuma nekavējoties rakstiskā veidā sniegt informāciju par Projekta sagatavošanas un realizācijas gaitu, kā arī informēt ***Finansētāju*** par visiem šķēršļiem un problēmām, kas var kavēt Projekta veiksmīgu izpildi vai mainīt tā kvalitāti.
  7. Ievietot norādi par Projektam piešķirto ***Finansētāja*** atbalstu visos ar Projektu saistītos paziņojumos, informācijā un reklāmās – publiskās runās un mediju pasākumos, plašsaziņas līdzekļos, pilsētvidē, kā arī visu veidu iespieddarbos, iepriekš to saskaņojot ar ***Finansētāju.*** Projekta īstenošanas vietā, izvietot Projekta publicitātes plakātu atbilstoši Saistošo noteikumu 10.pielikumam.
  8. Divu mēnešu laikā pēc Projekta īstenošanas, bet ne ilgāk kā 14 (četrpadsmit) mēnešu laikā no Līguma noslēgšanas brīža iesniegt ***Finansētājam:***
     1. finanšu pārskatu atbilstoši Saistošo noteikumu 5.pielikumā pievienotai formai par piešķirtā Līdzfinansējuma izlietojumu, atskaitei pievienojot izdevumus attaisnojošus dokumentus vai to kopijas (maksājumu uzdevumi, bankas izraksti, līgumi, rēķini, kases orderi u.c.), kuros norādīts darījuma priekšmets, apjoms, vieta;
     2. pārskatu par Projekta īstenošanas gaitu un rezultātiem (*veidlapas paraugs – Saistošo noteikumu 4. pielikums);*
  9. Pēc pilnīgas Projekta īstenošanas, ja ***Finansētājs*** konstatē veicot klātienes pārbaudi, ka projekts nav ticis īstenots atbilstoši Saistošo noteikumiem un projekta pieteikumā norādītajam, ***Līdzfinansējuma saņēmējs*** pēc rakstiska lēmuma saņemšanas atmaksā ***Finansētājam*** projekta īstenošanai saņemto Līdzfinansējumu 100% (simts procentu) apmērā;
  10. ***Līdzfinansējuma saņēmējam*** piešķirto *de minimis* atbalstu drīkst kumulēt ar citu *de minimis* atbalstu līdz Regulas Nr.2023/2831 3.panta 2.punktā noteiktajam attiecīgajam robežlielumam, un drīkst kumulēt ar citu valsts atbalstu attiecībā uz vienām un tām pašām attiecināmajām izmaksām vai citu valsts atbalstu tam pašam riska finansējuma pasākumam, ja šīs kumulācijas rezultātā netiek pārsniegta attiecīgā maksimālā atbalsta intensitāte vai atbalsta summa, saskaņā ar Regulas Nr.2023/2831 5.panta 1. un 2.punktu;
  11. Ja atbalsts tiek piešķirts Regulas Nr. 2023/2831, Komisijas Regulas Nr. 1408/2013 vai Komisijas regulas Nr. 717/2014 ietvaros, tad atbalsta saņēmējs ievēro Regulas Nr. 2023/2831 1.panta 1.punktā, Komisijas Regulas Nr. 1408/2013 1. panta 1. punktā vai Komisijas Regulas Nr. 717/2014 1.panta 1.punktā minētos nozaru un darbību ierobežojumus.
  12. *De minimis* atbalsta apvienošanas gadījumā ar citu valsts atbalstu par tām pašām attiecināmajām izmaksām, ***Līdzfinansējuma saņēmējam*** ir jāiesniedz ***Finansētājam*** informācija par plānoto un piešķirto atbalstu par tām pašām attiecināmajām izmaksām, norādot atbalsta piešķiršanas datumu, atbalsta sniedzēju, atbalsta pasākumu, intensitāti un plānoto vai piešķirto atbalsta summu.
  13. Ja tiek pārkāptas Eiropas Komisijas 2023. gada 23. decembra Regulas Nr. 2023/2831, Regulas Nr. 1408/2013 vai Regulas Nr. 717/2014 prasības, ***Līdzfinansējuma saņēmējam*** ir pienākums atmaksāt ***Finansētājam*** projekta ietvaros saņemto nelikumīgo *de minimis* atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.

**4. Finansētāja tiesības un pienākumi**

1. Veikt norēķinus ar ***Līdzfinansējuma saņēmēju*** Līgumā noteiktajos apjomos, termiņos un kārtībā.
2. Nepieciešamības gadījumā pārbaudīt Projekta īstenošanas gaitu un, konstatējot neatbilstību Līguma noteikumiem, sagatavo aktu. Pēc akta sagatavošanas, ***Finansētājs*** 3 (trīs) darba dienu laikā, nosūta to ***Līdzfinanējuma saņēmējam*** iepazīties. ***Līdzfinansējuma saņēmējs*** 5 (piecu) darba dienu laikā rakstveidā sniedz skaidrojumus, iesūtot tos Līguma 10.5.1. punktā minētajā e-pastā vai iesniedzot ***Finansētājam*** tuvākajā Dienvidkurzemes novada pašvaldības vienotajā klientu apkalpošanas centrā. ***Pēc skaidrojuma saņemšanas Finansētājs*** 5 (piecu) darba dienu laikā Pieņem lēmumu par projekta īstenošanas atbilstību Līguma noteikumiem.
3. Ja lēmums ir negatīvs, ***Līdzfinansējuma saņēmējam*** jāatmaksā piešķirtais Līdzfinansējums.
4. Piešķirtais Līdzfinansējums jāatmaksā, ja:
   * 1. piešķirtais līdzfinansējums bez iepriekšējas saskaņošanas ir izlietots citu mērķu sasniegšanai;
     2. piešķirtais līdzfinansējums ir izlietots personīgā labuma gūšanai, nevis uzņēmējdarbības attīstībai;
     3. 12 (divpadsmit) kalendāro mēnešu laikā no līguma par Līdzfinansējuma piešķiršanu noslēgšanas dienas vai rakstveidā noslēgtā vienošanā noteiktajā termiņā nav īstenojis apstiprinātajā Projekta pieteikumā noteikto aktivitāti vai aktivitāšu kopumu.
5. ***Finansētājs*** informāciju par atbalstītajiem projektu pieteikumiem un to īstenošanai piešķirto līdzfinansējumu publicē pašvaldības tīmekļa vietnē www.dkn.lv sadaļā “Pašvaldības projektu konkursi” un Pašvaldības informatīvajā izdevumā “Dienvidkurzeme”. Papildus informācija var tikt ievietota pašvaldības uzturētajā sociālo tīklu kontā platformā www.facebook.lv.
6. ***Finansētājs*** uzglabā visus ar atbalstu saistītos datus un dokumentus 10 (desmit) gadus no atbalsta piešķiršanas brīža atbilstoši Eiropas Komisijas Nr. 2023/2831.
7. **Pušu atbildība**
   1. ***Līdzfinansējuma saņēmējs*** ir atbildīgs par Projekta sekmīgu īstenošanu ievērojot normatīvos aktus, Līguma un tā pielikumu nosacījumus, t.sk. par piešķirtā Līdzfinansējuma izlietošanu atbilstoši Projekta pieteikumā un tā pielikumos plānotajām izmaksām.
   2. Puses ir pilnā apmērā atbildīgas par savu līgumsaistību izpildi vai to neizpildi. Katra no Pusēm ir materiāli atbildīga par otrai Pusei vai trešajām personām nodarītajiem zaudējumiem tās vai tās pilnvaroto personu darbības vai bezdarbības rezultātā.
   3. ***Līdzfinansējuma*** ***saņēmējs*** ir atbildīgs par ***Finansētājam*** iesniegtās informācijas satura atbilstību autortiesību vai citu intelektuālu tiesību aizsardzības normu prasībām, kā arī atbildīgs par minēto tiesību pārkāpumiem un to radītajām sekām. ***Līdzfinansējuma saņēmējs*** ar informatīvo materiālu iesniegšanas vai nosūtīšanas faktu apliecina, ka ***Līdzfinansējuma saņēmēja*** rīcībā ir informatīvajos materiālos izmantoto darbu autoru vai citu intelektuālu tiesību īpašnieku atļaujas viņu darbu izmantošanai un izplatīšanai.
8. **Līguma darbība**
   1. Līgums stājas spēkā tā abpusējas parakstīšanas brīdī un ir spēkā līdz saistību pilnīgai izpildei, t.sk. Līguma 3.8.punktā noteikto.
   2. Projekta īstenošanas termiņš ir 12 (divpadsmit) mēneši no Līguma abpusējas parakstīšanas brīža.
   3. Līguma izbeigšana pirms termiņa un līguma termiņa pagarināšana ir iespējama pēc Pušu savstarpējas rakstveida vienošanās.
   4. ***Finansētājs*** var vienpusēji atkāpties no Līguma saistību izpildes gadījumā, ja ***Līdzfinansējuma saņēmējs*** pēc ***Finansētāja*** iepriekšēja brīdinājuma nenovērš vai nevar novērst Projekta izpildes gaitā konstatētos trūkumus un citas neatbilstības Līguma nosacījumiem vai abpusēji apstiprinātajiem Projekta sagatavošanas un izpildes nosacījumiem.
   5. Līguma pārtraukšana neatbrīvo Puses no Līguma saistību izpildes, tai skaitā no zaudējumu atlīdzības, ja tādi ir.
9. **Strīdu risināšanas kārtība**
   1. Pušu domstarpības, kas rodas Līguma ietvaros un skar to vai tā pārkāpšanu, izbeigšanu vai spēkā esamību, tiek risinātas abpusējās sarunās, kurās panāktā Pušu vienošanās noformējama rakstveidā. Ja vienošanās netiek panākta, strīds tiek izšķirts tiesā Latvijas Republikā spēkā esošos normatīvajos aktos noteiktajā kārtībā.
10. **Konfidencialitāte**
11. Puses apņemas neizpaust un neizplatīt trešajām personām konfidenciālu informāciju par Līguma nosacījumiem un Projekta izpildes gaitu bez iepriekšējas rakstveida saskaņošanas ar otru Pusi. Puses nodrošina, ka to darbiniekiem un sadarbības partneriem ir saistoša attiecīga apņemšanās par konfidencialitāti.
12. Pēc tiesībsargājošo, uzraugošo un citu valsts institūciju pieprasījuma Puses ir tiesīgas tām iesniegt ar Līguma izpildi saistīto informāciju
13. Ar konfidenciālu informāciju Līguma ietvaros jāsaprot jebkāda ar Līguma izpildi saistīta mutiskā vai rakstiskā veidā iegūta tehniska, komerciāla vai cita veida informācija, atskaitot tādu informāciju, kas ir vai kļūs zināma sabiedrībai bez Pušu vai ar to saistītu / nolīgtu personu starpniecības.
14. **Nepārvarama vara**
    1. Puses nav atbildīgas par savu Līgumā noteikto saistību neizpildi, nepienācīgu izpildi vai izpildes nokavēšanu, ja to cēlonis ir nepārvaramas varasapstākļi, kuru attiecīgā Puse nevarēja ne paredzēt, ne novērst, ne ietekmēt, t.i., dabas stihijas (zemestrīce, plūdi, vētra u.tml.), streiki, jebkuras kara un teroristiskas darbības, kā arī jebkādi valsts vai pašvaldību institūciju izdoti normatīvie akti, kas attiecas vai ietekmē Līguma saistību izpildi.
    2. Par nepārvaramas varas apstākļu iestāšanos Pusēm nekavējoties, bet ne vēlāk, kā 3 (trīs) darba dienu laikā pēc šādu apstākļu iestāšanās rakstveidā jāinformē otra Puse, norādot šādu apstākļu iestāšanās cēloni, rašanās laiku un izbeigšanās laiku, ja tas ir iespējams, un nepieciešamie pasākumi, lai nepieļautu vai mazinātu zaudējumu rašanos.
    3. Ja kāda no Pusēm nepaziņo otrai Pusei par Līguma 9.1. punktā paredzētajiem apstākļiem Līguma 9.2. punktā norādītajā termiņā tad tam ir jāatlīdzina otrai Pusei visi zaudējumi, kas radušies sakarā ar Līguma saistību nepildīšanu.
15. **Nobeiguma noteikumi**
16. Visi Līguma grozījumi vai papildinājumi noformējami rakstveidā un pievienojami Līgumam kā pielikumi, kas pēc tam, kad tos parakstījušas abas Puses, kļūst par neatņemamām Līguma sastāvdaļām.
17. Papildus Līgumam Puses apņemas parakstīt arī citus nepieciešamos dokumentus un veikt visas darbības, kas ir pamatotas un nepieciešamas, lai veicinātu Līguma pienācīgu izpildi, tā mērķa sasniegšanu un Pušu tiesību realizēšanu.
18. Līgums ir saistošs Pusēm, to pilnvarotajām personām, kā arī tiesību un saistību pārņēmējiem.
19. Visi paziņojumi un pretenzijas, kas saistītas ar Līguma izpildi, ir iesniedzamas rakstveidā otrai Pusei Līgumā norādītajā adresē, un tās ir uzskatāmas par saņemtām:
    * 1. ja tās, izsūtītas ar ierakstītu pasta sūtījumu, tad septītajā darba dienā pēc nosūtīšanas dienas;
      2. ja tās nodotas personīgi rokās pret parakstu, tad dienā, kad tās nogādātas saņēmēja adresē;
      3. ja tās tiek iesūtītas elektroniski un ir parakstītas ar drošu elektronisko parakstu.
20. Puses nozīmē kontaktpersonas, kuras veic savstarpēju sadarbības koordinēšanu Projekta norises laikā:
    * 1. ***Finansētāja*** kontaktpersona: Dienvidkurzemes novada pašvaldības Attīstības un uzņēmējdarbības daļas vecākais komercdarbības speciālists: vārds uzvārds, tālr.: numurs, e-pasta adrese: ......;
      2. ***Līdzfinansējuma saņēmēja*** kontaktpersona: vārds uzvārds, tālr. numurs, e-pasta adrese: …….
21. Līgums sagatavots latviešu valodā un parakstīts elektroniska dokumenta veidā ar drošu elektronisko parakstu un satur laika zīmogu. Līguma un tā pielikumu abpusējas parakstīšanas datums ir pēdējā parakstītāja laika zīmoga datums un laiks.
22. Līgumam ir šādi pielikumi:
    * 1. Projekta pieteikums - 1.pielikums;
      2. Projekta tāme - 2.pielikums;
      3. Apliecinājums - 3.pielikums.
23. **Pušu rekvizīti un paraksti**

|  |  |  |
| --- | --- | --- |
| **Finansētājs** |  | **Līdzfinansējuma saņēmējs** |
| **Dienvidkurzemes novada pašvaldība** |  | **nosaukums** |
| Reģ.Nr.: 90000058625 |  | Reģ.Nr.: -------- |
| Adrese: Lielā iela 54, Grobiņa, Dienvidkurzemes novads, LV-3430 |  | Adrese: -------- |
| Banka: A/S SEB Banka |  | Banka: -------- |
| Kods: UNLALV2X |  | Kods: -------- |
| Konts Nr.: LV73UNLA0050014272020 |  | Konts Nr.: -------- |
|  |  |  |
| /--.-------------/ |  | /--.------------- / |